***Lietuvos bankas***, siekdamas gerinti Lietuvos nekilnojamojo turto (toliau NT) rinkos stebėseną, pradeda vykdyti trumpas ketvirtines (apie 5-10 min. trunkančias) ***NT rinkos dalyvių apklausas.***Apklausoje NT rinkos dalyvių prašoma pateikti savo ekspertinį vertinimą (**savo praktika pagrįstą nuomonę**) apie standartinių NT objektų kainas Vilniuje, Kaune ir Klaipėdoje. Tokio pobūdžio apklausa, kuomet respondentų klausiama apie konkrečiai aprašytus (standartinius) NT objektus, leis tiksliau įvertinti tikrąją dabartinę NT objektų kainą bei įvertinti rinkos dalyvių nuomonių sklaidos ribas. Iš gautų rezultatų bus sudaromi alternatyvūs NT kainų indeksai, kurie bus naudojami Lietuvos banko analizėse ir oficialiuose leidiniuose. Siekiant atsižvelgti į platų NT rinkos dalyvių nuomonių spektrą, apklausa yra siunčiama šiems rinkos dalyviams:  
   
         NT plėtotojai;  
         NT pardavėjai/brokeriai;  
         NT vertintojai;  
         NT statytojai;  
         NT valdytojai (tarp jų – į NT investuojantys fondai);  
         Kredito įstaigos  
   
**Svarbu!** Apibendrinti apklausų rezultatai bus prieinami viešai, todėl NT rinkos dalyviams taip pat bus naudinga palyginti savo atliktus vertinimus visos rinkos vertinimų sklaidoje.  
   
Norėdami pradėti apklausą, spragtelkite ant nuorodos: <https://epsilon.escb.eu/limesurvey/survey/index/sid/952728/newtest/Y/lang/lt>  
Apklausa yra anoniminė. Būtume dėkingi jei klausimyną užpildytumėte iki **Sausio 22 d.**  
   
Lietuvos bankas siekia apklausti didelę dalį NT rinkos dalyvių, todėl **maloniai prašome šią apklausą taip pat persiųsti ir jūsų kolegoms ar asociacijos nariams**, kurie yra galėtų pateikti savo ekspertinius vertinimus apie NT objektų kainų lygius Lietuvoje. Tą pačią įstaigą gali atstovauti keli įvairių sričių ekspertai.

Kilus klausimams kreiptis į

**Jokūbas Markevičius**  
Vyresnysis ekonomistas  
Finansinio Stabilumo Departamentas  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
   Gedimino pr. 6, LT-01103 Vilnius  
   Tel. (8 5) 2680436  
   El. p. [jmarkevicius@lb.lt](mailto:jmarkevicius@lb.lt)  
   [www.lb.lt](http://www.lb.lt/)